
Az engedékenységi politika alkalmazásának legújabb kihívásai az Európai Bíróság esetjogában

Az utóbbi időben csökkenő tendenciát mutat az Európai Bizottság gyakorlatában a kartelltilalomhoz kapcsolódó engedékenységi kérelmek száma.
A dolgozatomban vizsgálom az engedékenységi politika hatékonyságát, szerepét a kartellek felderítésében, az alkalmazásának a kihívásait és a hatékonyan működő engedékenységi program elemeit.
A dolgozatom alapvetően az Európai Bizottság és az Európai Unió Bíróság joggyakorlatának rendszerező elemzésen alapul, emellett kitérek a szakirodalomra is a saját álláspontommal kiegészítve, valamint megoldási javaslatokat is megfogalmazok.
Álláspontom szerint nem működik hatékonyan az Európai Bizottság engedékenységi politikája viszont nagy szerepe van a titkos kartellek felderítésben. Az Európai Bizottságnak azonosítania kellene azokat a tényezőket, amelyek befolyásolják az engedékenységi program hatékonyságát és megoldási tervet kellene kidolgozna a felvetett problémák megoldására. Az engedékenységi politika alkalmazásnak legnagyobb kihívása álláspontom szerint az, hogy az egyéb jogkövetkezményeket (kártérítés, büntetőjogi felelősség) nem veszi figyelembe megfelelő mértékben, ezzel a jövőbeli kérelmezőket elrettentheti.



